भारत की विदेश मंत्री सुषमा स्वराज ने इसी महीने के पहले सप्ताह में नेपाल की यात्रा कर केपी ओली से मुलाकात की थी। ओली के जीत के बाद पहली बार पीएम मोदी ने उन्हें फोन कर बधाई दी हैं। ओली ने पिछले साल चुनाव के वक्त भारत पर जमकर हमला बोला था। ओली ने चुनावी रैलियों में कहा था कि उनकी सरकार सत्ता में आने के बाद भारत के साथ हुए पूराने समझौते पर फिर से विचार करेगी। वहीं, भारत की पूरी कोशिश रहेगी कि हिंदू बहुमत वाले साम्यवादी पड़ोसी मुल्क नेपाल के साथ सदियों से चले आ रहे रिश्तें और ज्यादा मजबूत हो।